**אוטו הראשון, דוכס בראונשווייג-לינבורג** (בגרמנית:  **Otto I, Herzog zu Braunschweig und Lüneburg**;‏ 1204 - 9 ביוני 1252) היה דוכס בראונשווייג-לינבורג הראשון בין השנים 1235–1252.

ביוגרפיה
--------

אוטו הראשון נולד בשנת 1204 לוילהלם, הלורד של לינבורג ולהלנה מדנמרק, בתם של אלברכט השני, מרקיז ברנדנבורג וסופיה ממינסק. בשנת 1202 חילק אביו את נחלות בית ולף עם אחיו אוטו הרביעי, קיסר האימפריה הרומית הקדושה והיינריך החמישי, רוזן הפלטינט שעל הריין, ועל פי ההסכם קיבלו אביו ואוטו הרביעי את אזור בראונשווייג, בעוד היינריך קיבל את רוזנות הפלטינט שעל הריין. בשנת 1212 מסר דודו היינריך את נחלותיו לבנו היינריך השישי, רוזן הפלטינט שעל הריין.

בשנת 1213 נפטר אביו וילהלם, הלורד של לינבורג, ואוטו ירש את נחלותיו ששכנו באזור בראונשווייג ולינבורג. בשנת 1214 מת בן דודו היינריך השישי, רוזן הפלטינט שעל הריין, ואוטו היה אמור לרשת אותו, אולם לבסוף החליט דודו לתת לאוטו את כל נחלות המשפחה בסקסוניה ובוואריה, בעוד רוזנות הפלטינט שעל הריין נמסרה ללודוויג הראשון, דוכס בוואריה מבית ויטלסבאך. פרידריך השני, קיסר האימפריה הרומית הקדושה שחשש מההתעצמות המחודשת של בית ולף, שלח נגדו את בנו היינריך השביעי, אולם תושבי בראונשווייג עמדו לצידו של אוטו והדפו את כוחותיו של היינריך.

על מנת למנוע ניסיונות נוספים לנשלו מנחלותיו, כרת אוטו ברית עם דודו ולדמר השני, מלך דנמרק, אולם הסכם זה פגע באוטו שנאלץ להילחם לצד דודו בקרב בורנהובד בשנת 1227, ונפל בשבי דוכסות מקלנבורג. בשנת 1228 שוחרר אוטו לאחר תשלום כופר וחזר לבראונשווייג. בדרכו עבר אוטו במרקיזות ברנדנבורג, שם פגש את בתו של אלברכט השני, מרקיז ברנדנבורג - מתילדה, ועד מהרה התחתנו השניים.

בשנת 1227 מת דודו היינריך החמישי, רוזן הפלטינט שעל הריין, ואוטו נותר היורש היחידי של בית ולף, אולם נאלץ להיאבק על ירושתו בתומכי בית הוהנשטאופן. בשנת 1235 הגיע אוטו להסכם עם פרידריך השני, קיסר האימפריה הרומית הקדושה, ועל פי ההסכם מסר אוטו את כל נחלותיו לקיסר, ומיד החזיר לו הקיסר את הנחלות כנסיך האימפריה. אמנם את דוכסות סקסוניה לא היה ניתן למסור לאוטו, מאחר שנמסרה בשנת 1180 לבית אסקניה, ומשום כך הוקמה בשבילו דוכסות בראונשווייג-לינבורג.

ב-9 ביוני 1252 מת אוטו, ובניו אלברכט הראשון, דוכס בראונשווייג-לינבורג ויוהאן, דוכס בראונשווייג-לינבורג ירשו את נחלותיו.

משפחתו
------

בשנת 1228 התחתן אוטו עם מתילדה מברנדנבורג, דוכסית בראונשווייג-לינבורג, בתם של אלברכט השני, מרקיז ברנדנבורג ומתילדה מגרוייטש, ממנה נולדו לו 9 ילדים:

* אליזבת מבראונשווייג-לינבורג (לא ידוע–1266), התחתנה עם וילם השני, רוזן הולנד
* הלנה מבראונשווייג-לינבורג (לא ידוע–1273), התחתנה עם אלברכט הראשון, דוכס סקסוניה, ולאחריו עם הרמן השני, רוזן תורינגיה
* אדלייד מבראונשווייג-לינבורג (לא ידוע–1274), התחתנה עם היינריך הראשון, רוזן הסן
* מטילדה מבראונשווייג-לינבורג (לא ידוע–1295), התחתנה עם היינריך השני, נסיך אנהלט-אשרסלבן
* אגנס מבראונשווייג-לינבורג, התחתנה עם ויצלב השני, נסיך ריגן
* אלברכט הראשון, דוכס בראונשווייג-לינבורג (1236–1279)
* יוהאן, דוכס בראונשווייג-לינבורג (1242–1277)
* אוטו, בישוף הילדסהיים (לא ידוע–1279)
* קונרד, בישוף ורדן (לא ידוע–1300)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| היינריך העשירי, דוכס בוואריה |   | גרטרוד מזיפלינבורג |   | הנרי השני, מלך אנגליה |   | אלינור, דוכסית אקוויטניה |   | קנוט לאברד |   | אינגבורג מקייב |   | ולאדור, נסיך מינסק והרו |   | ריצ'זה מפולין, מלכת שוודיה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | היינריך הארי, דוכס סקסוניה ובוואריה |   |   |   |   |   | מתילדה, נסיכת אנגליה |   |   |   |   |   | ולדמר הראשון, מלך דנמרק |   |   |   |   |   | סופיה ממינסק |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | וילהלם, הלורד של לינבורג |   |   |   |   |   |   |   |   |   |   |   |   |   | הלנה מדנמרק |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אוטו הראשון, דוכס בראונשווייג-לינבורג** |
|

קישורים חיצוניים
----------------

ויקישיתוף מדיה וקבצים בנושא **אוטו הראשון, דוכס בראונשווייג-לינבורג** בוויקישיתוף
* אוטו הילד (בגרמנית).
* Otto das Kind, בביוגרפיה הגרמנית הכללית (בגרמנית).

  


|  |
| --- |
| **אוטו הראשון, דוכס בראונשווייג-לינבורג**  בית ולף  נולד:1204 מת:9 ביוני 1252 |
| **הקמה חדשה** | **דוכסות בראונשווייג-לינבורג  1235–1252** | **אלברכט הראשון  יוהאן** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 118738739
* VIAF: 5726198
* WorldCat: viaf-5726198

 |